സി.ബി.എസ്.ഇ വിജയികളെ റിയാദ് കെ.എം.സി.സി വനിത വിങ് ആദരിച്ചു റിയാദ്: സി.ബി.എസ്.ഇ 10, 12 ക്ലാസ് പരീക്ഷകളില് ഉന്നത വിജയം കരസ്ഥമാക്കിയ റിയാദ് കെ.എം.സി.സി വനിത വിങ് അംഗങ്ങളുടെ കുട്ടികളെ കമ്മിറ്റി ആദരിച്ചു. ബത്ഹയിലെ അപ്പോളോ ഡിമോറ മിനി ഓഡിറ്റോറിയത്തില് നടന്ന അനുമോദന ചടങ്ങില് വനിത കെ.എം.സി.സി കമ്മിറ്റി പ്രസിഡന്റ് റഹ്മത്ത് അഷ്റഫ് അധ്യക്ഷത വഹിച്ചു. കെ.എം.സി.സി സെന്ട്രല് കമ്മിറ്റി പ്രസിഡന്റ് സി.പി. മുസ്തഫ ഉദ്ഘാടനം ചെയ്തു. 10ാം ക്ലാസ് പരീക്ഷയില് ഉന്നതവിജയം കരസ്ഥമാക്കിയ റിന്സ ശംസുവിന് വനിത കമ്മിറ്റി പ്രസിഡന്റ് റഹ്മത്ത് അഷ്റഫും ഷൈമ ഷമീമിന് ജനറല് സെക്രട്ടറി ജസീല മൂസയും ഉപഹാരങ്ങള് കൈമാറി. 12ാം ക്ലാസ് പരീക്ഷയില് ഉന്നതവിജയം നേടിയ ശെബ മാമുകോയക്ക് വൈസ് പ്രസിഡന്റ് ഹസ്ബിന നാസറും ഫാത്തിമ സനക്ക് ട്രഷറര് നുസൈബ മാമുവും ഉപഹാരങ്ങള് സമ്മാനിച്ചു. കെ.എം.സി.സി സെന്ട്രല് കമ്മിറ്റി ഭാരവാഹികളായ മാമുക്കോയ തറമ്മല്, ശംസു പെരുമ്ബട്ട, വനിതാ കെ.എം.സി.സി മുന് പ്രസിഡന്റ് നദീറ ശംസ്, കാസര്കോട് കെ.എം.സി.സി വെല്ഫയര് വിങ് ചെയര്മാന് മുഹമ്മദ് ഖയ്യാര്, നാഷനല് കമ്മിറ്റി ട്രഷറര് അസീസ് അദ്ക്ക, മാമു മുഹമ്മദ് കണ്ണൂര് എന്നിവര് സംസാരിച്ചു. അനുമോദന ചടങ്ങിെന്റ ഭാഗമായി കൗമാരക്കാരും രക്ഷിതാക്കളും വിഷയത്തെ ആസ്പദമാക്കി തുറന്ന ചര്ച്ച സംഘടിപ്പിച്ചു. വിദ്യാഭ്യാസത്തിെന്റ ആവശ്യകതയെ കുറിച്ചും കുട്ടികളുടെ കഴിവുകള് തിരിച്ചറിഞ്ഞു അവയെ പരിപോഷിപ്പിക്കാനും സാങ്കേതിക രംഗത്ത് പ്രത്യേകിച്ച് ആശയ വിനിമ സങ്കേതങ്ങളില് ഉണ്ടായ കുതിച്ചുചാട്ടം മൂലം കൗമാരക്കാരില് കണ്ടുവരുന്ന ഇലക്ട്രോണിക് ഉപകരണങ്ങളുടെ വ്യാപക ദുരുപയോഗങ്ങളില് നിയന്ത്രണങ്ങള് ഏര്പ്പെടുത്തി കുട്ടികളുടെ മാനസികവും സാമൂഹികവുമായ വികസനത്തിന് പൂര്ണമായ പിന്തുണ രക്ഷിതാക്കളുടെ ഭാഗത്തുനിന്ന് ഉണ്ടാവണമെന്ന് ചര്ച്ചയില് പങ്കെടുത്തവര് അഭിപ്രായപ്പെട്ടു. വനിത കെ.എം.സി.സി ഭാരവാഹികളായ ഹസ്ബിന നാസര്, നെജ്മ ഹാഷിം, ഫസ്ന ഷാഹിദ്, സാറ നിസാര്, ആമിന ഷാസിയ എന്നിവര് ചടങ്ങിന് നേതൃത്വം നല്കി. ജനറല് സെക്രട്ടറി ജസീല മൂസ സ്വാഗതവും ട്രഷറര് നുസൈബ മാമു നന്ദിയും പറഞ്ഞു.